stanford-oval/wikipedia huggingface dataset:
Paphiopedilum malipoense
Kuvaus

P. malipoense on pieni, rönsyillen kasvava venuksenkenkä. 10–20 cm pitkiä lehtiä on neljästä kuuteen kappaletta. Väritys on päältä tumman- ja vaaleanvihreän läikikäs, alta violetinkirjava. Kukkavana on 30–65 cm pitkä, lyhyen karvan peittämä, ja väriltään vihreä violetinruskein pilkuin. Kukkavanan kärkeen kehittyy yksi kukka, harvoin kaksi. Kukka on 8-14 cm leveä ja tuoksuu kevyesti vadelmalta. Kukka on väritykseltään vaaleanvihreä, sepalit ja petalit ovat violettijuovaiset. Huuli on hailakanvihreä ja violettipilkullinen, joskus vaaleankeltainen, muodoltaan pallomainen. Laji kehittää nuppunsa luonnossa syys-lokakuussa, ja kukkii maaliskuusta huhtikuuhun.
Elinympäristö ja hoito

P. malipoense kasvaa varjoisissa paikoissa kalkkipitoisten vuorien kosteissa rotkoissa ohuessa maassa tai hajoavissa lehtikerroksissa 450–1 450 metrin korkeudella. Lajin luontainen levinneisyysalue ulottuu Etelä-Kiinan ja pohjoisimman Vietnamin alueelle. Alueen lämpötila vaihtelee 12 ja 25 celsiusasteen välillä. Ilmasto on talvisin kuiva ja viileä, kesäisin kuuma ja kostea
Käyttö

P. malipoensea myydään Vietnamissa lääke- ja koristekäyttöön.
Otto Hokkanen

| Otto Hokkanen |
| --- | --- |
 Otto Hokkanen nuorten talviolympialaisissa 2020.
Henkilötiedot
Syntynyt: 10. helmikuuta 2004 (ikä 20) Lappeenranta, Suomi
Kansalaisuus:   Suomi
Jääkiekkoilija
Pelipaikka:  keskushyökkääjä
Maila:  vasen
Pituus:  189 cm
Paino:  85 kg
Seura
Seura:  SaiPa
Sarja:  SM-liiga
Pelinumero:  57
Pelaajaura
Pääsarjaura:  2021–
Aik. seurat:  Ketterä (Mestis)
Otto Hokkanen (s. 10. helmikuuta 2004 Lappeenranta) on suomalainen jääkiekkoilija, joka pelaa SM-liigajoukkue Saimaan Pallossa. Hän on pelipaikaltaan keskushyökkääjä, mutta Hokkanen laukoo oikealta.
Ura > Seuraura

Hokkanen on Imatran Ketterän kasvatti. Hän toimi kaudella 2018–2019 Saimaan Pallon ja Ketterän C-nuorten yhdistelmäjoukkueen varakapteenina. Hokkanen oli C-nuorten SM-karsinnoissa joukkueen paras pistemies ja syöttäjä tehoilla 9+26=35. Kaudella 2019–2020 hän oli samassa sarjassa SaiPa/Ketterän paras maalintekijä 16 osumallaan. Hokkanen pelasi suurimman osan kaudestaan kuitenkin SaiPan B-nuorissa, jonka paras maalintekijä hän oli 16 osumallaan. Kaudella 2020–2021 hän murtautui vain 16-vuotiaana seuran U20-joukkueeseen, jonka sisäisen pistepörssin neljännen sijan Hokkanen jakoi Valtteri Ojantakasen ja Hugo Rikkilän kanssa tehoilla 8+15=23. Helmikuussa 2021 SaiPa lainasi hänet kasvattajaseuransa Ketterän Mestis-joukkueeseen, jossa pari päivää ennen debyyttiään vain 17 vuotta täyttänyt Hokkanen pelasi kaksi runkosarjaottelua.
Huhtikuussa 2021 Hokkanen teki SaiPan kanssa kolmivuotisen SM-liigasopimuksen. Hän teki SM-liigadebyyttinsä vain 17-vuotiaana kauden 2021–2022 avauskierroksella 10. syyskuuta 2021 KooKoota vastaan. Hokkanen merkittiin SaiPan kolmossentteriksi laidoilleen hänen pikkuserkkunsa Ville Petman sekä Ville Vainikainen. Hän sai ottelussa jääaikaa 7.33 minuuttia. Liigauransa ensimmäisen ja kauden ainoaksi jääneen maalinsa ja tehopisteensä Hokkanen teki 26. helmikuuta 2022 Kalevan Palloa vastaan. Hän pelasi kauden aikana SM-liigassa 30 runkosarjaottelua. Marraskuussa SaiPa lainasi Hokkasen toistaiseksi voimassa olevalla sopimuksella hänen kasvattajaseuransa Ketterän Mestis-joukkueeseen, jossa Hokkanen pelasi kaksi ottelua. Hän pelasi ison osan kaudestaan vielä myös SaiPan U20-joukkueessa.
Kaudella 2022–2023 Hokkanen pelasi SaiPan SM-liigajoukkueessa 30 runkosarjaottelua tehopistein 1+3=4. Hän pelasi ison osan alkukaudestaan myös seuran U20-joukkueessa, kunnes SaiPan kauden päätyttyä maaliskuussa 2023 seura lainasi hänet loppukaudeksi Ketterän Mestis-joukkueeseen. Hokkanen voitti siellä kauden päätteeksi Mestis-hopeaa. Lokakuussa 2023 hän teki SaiPan kanssa kaksivuotisen jatkosopimuksen kevääseen 2026 saakka.
Ura > Maajoukkueura

| Mitalit> Maa:  Suomi.Miesten jääkiekko.Alle 18-v. MM-kilpailut  | Mitalit> Maa:  Suomi.Miesten jääkiekko.Alle 18-v. MM-kilpailut  | Mitalit> Maa:  Suomi.Miesten jääkiekko.Alle 18-v. MM-kilpailut  | Maa:  Suomi> Miesten jääkiekko. |
| --- | --- | --- | --- |
|  Pronssia | Saksa 2022 | jääkiekko |  |
Hokkanen pelasi alle 18-vuotiaiden MM-kilpailuissa vuonna 2022, jolloin hän voitti pronssia. Hokkanen pelasi alle 18-vuotiaiden Hlinka Gretzky Cupissa vuonna 2021. Hän edusti Suomen alle 18-vuotiaiden maajoukkuetta myös Euroopan nuorten olympiafestivaaleilla vuonna 2021, jolloin Hokkanen voitti kultaa. Hän edusti myös alle 16-vuotiaiden maajoukkuetta Sveitsin Lausannessa järjestetyissä nuorten olympiakisoissa vuonna 2020. Yhteensä hän on pelannut 14 nuorten ja 30 poikien maaottelua.
Pelityyli

EP Rinksiden suomenkielisten sivujen päätoimittaja Lassi Alasen mukaan Hokkanen on isokokoinen sentteri, joka liikkuu kokoisekseen pelaajaksi varsin hyvin. Alasen mukaan hän pystyy haastamaan puolustajia tehokkaasti transitioissa räjähtävyydellään ja kiekonkäsittelytaidoillaan. Alanen hakeutuu aktiivisesti kohti keskustaa ja hän pystyy viimeistelemään maalinedustalta sekä antamaan oivaltavia syöttöjä.
Muuta

Hokkasen pikkuveli Iiro pelaa hyökkääjänä Imatran Ketterän U18-joukkueessa. Veljesten isä Teemu Hokkanen pelasi omalla urallaan puolustajana alempia sarjoja Jymäkässä ja Ketterässä. Teemun isä ja veljesten isoisä Hannu Hokkanen on tunnettu Etelä-Karjalassa Imatran BB-festareiden pitkäaikaisena toiminnanjohtajana sekä monen lehden toimittajana. Myös Otto Hokkasen äidinisä Teuvo Auvinen pelasi jääkiekkoa. Hänen serkkunsa Severi Auvinen sekä pikkuserkut Ville ja Mikko Petman ovat myös ammattilaisjääkiekkoilijoita.
Diana Hyland

| Diana Hyland |
| --- | --- |
 Diana Hyland Peyton Place -sarjassa vuonna 1968
Henkilötiedot
Syntynyt: 25. tammikuuta 1936 Cleveland Hights, Ohio
Kuollut: 27. maaliskuuta 1977 (41 vuotta)
Ammatti:  näyttelijä
Puoliso:  Joe Goodson (1969–1974)
Lapset:  1
Muut tiedot
Aktiivisena:  1955–1977
Diana Hyland (25. tammikuuta 1936 Cleveland Heights, Ohio – 27. maaliskuuta 1977 Los Angeles, Kalifornia) oli yhdysvaltalainen elokuva- ja televisionäyttelijä.
Varhaiset vuodet

Hyland syntyi Cleveland Heightsissa, Ohiossa. Hänen oikea nimensä oli Diana Gentner (tai joidenkin lähteiden mukaan Diane Gentner).
Ura

Hyland aloitti uransa näyttelijänä 19-vuotiaana televisiosarjassa Robert Montgomery Presents vuonna 1955.  Seuraavan vuosikymmenen aikana hän esiintyi usein sivuosarooleissa ja vierailevissa rooleissa eri televisiosarjoissa, kuten Takaa-ajettu, Muukalaiset sekä Hämärän rajamailla. Hylandin filmidebyytti tapahtui vuonna 1963 elokuvassa One Man´s Way. Muihin elokuvarooleihin kuuluu esimerkiksi rooli elokuvassa Armottomat, jossa hän näytteli yhdessä Marlon Brandon, Jane Fondan ja Robert Redfordin kanssa.
Vuonna 1968 hän sai roolin sarjasta Peyton Place, jossa hän näytteli Susan Winter -nimistä hahmoa 59 jaksossa. 1970-luvulla hän jatkoi näyttelemistä yhden jakson verran lukuisissa eri sarjoissa, kuten esimerkiksi Kojakissa ja Onnen päivissä.
Yksityiselämä

Hyland tapaili hetken aikaa näyttelijä Joe Goodsonin kanssa ennen kuin he menivät naimisiin 24. huhtikuuta 1969. Heidän poikansa Zachary Goodson syntyi heinäkuussa 1973. Pari erosi elokuussa 1974.
Hyland aloitti suhteen vuonna 1976 näyttelijä John Travoltan kanssa, jonka hän tapasi näytellessään Travoltan äitiä televisioelokuvassa Poika muovikuplassa.
Kuolema

Hylandilla todettiin rintasyöpä muutama vuosi ennen kuolemaansa ja hänelle tehtiin mastektomia. Syövän kuitenkin todettiin levinneen vuonna 1976 ja hänen terveytensä heikentyi. Hyland ja John Travolta pysyivät yhdessä Hylandin kuolemaan, maaliskuuhun 1977, asti, jolloin Hyland kuoli 41-vuotiaana Travoltan syliin. Hyland palkittiin postuumisti roolistaan elokuvassa Poika muovikuplassa Emmy-palkinnolla, jonka Travolta nouti hänen puolestaan.
Paphiopedilum hangianum

| Paphiopedilum hangianum |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Asparagales
Heimo::  Kämmekkäkasvit Orchidaceae
Alaheimo::  Tikankonttikasvit Cypripedioideae
Tribus::  Cypripedieae
Alatribus::  Paphiopedilinae
Suku::  Venuksenkengät Paphiopedilum
Laji::  hangianum
Kaksiosainen nimi
 Paphiopedilum hangianum  Perner & O.Gruss (1999) 
Synonyymit
 Paphiopedilum singchii Z.J.Liu & J.Y.Zhang (2000) 
Muodot
 f. album O.Gruss & Petchl. (2002) 
Infobox OKNimi-testi OKIUCN-testi OK: 
Paphiopedilum hangianum on Pohjois-Vietnamissa kasvava venuksenkenkiin kuuluva kämmekkälaji.
Historia

P. hangianum kuvattiin ensi kerran vuonna 1999 julkaisun Die Orchidee numerossa 50. Laji nimettiin sitä ensi kerran ulkomaille vieneen Tong Ngoc Hangin mukaan.
Kuvaus

P. hangianum on pienehkö venuksenkenkä. 12-30 cm pitkiä ja 3-5 cm leveitä lehtiä on neljästä seitsemään kappaletta. Väritys on päältä kiiltävän vihreä, alta vaaleanvihreä. Kukkavana on 30-65 cm pitkä, lyhyen karvan peittämä, ja väriltään vihreä violetinruskein pilkuin. 6-12 cm pitkän, kirkkaan vihreän, valkonukkaisen kukkavanan kärkeen kehittyy yksi kukka, harvoin kaksi. Kukka on 9-12 cm leveä ja 6-8 cm korkea. Laji kukkii huhtikuusta toukokuuhun.
Elinympäristö ja hoito

P. hangianum kasvaa kohtalaisen varjoisissa paikoissa kalkkipitoisten vuorien jyrkillä rinteillä tai kielekkeillä ohuessa maaperässä 450-750 metrin korkeudella. Lajin luontainen levinneisyysalue ulottuu Etelä-Kiinan provinssin Yunnanin eteläosien ja pohjoisimman Vietnamin alueelle, joskin lajin esiintyminen Kiinan puolella on kiistanalaista. Alueen lämpötila vaihtelee 12 ja 26 celsiusasteen välillä. Ilmasto on talvisin kuiva, kesäisin kostea.
Daimabad

Daimabadista on löydetty ehkä myöhäisharappalaisia patsaita, jotka esittävät härkien vetämiä vaunuja.
Daimabad on raunioitunut kylä Maharashtran osavaltiossa Intiassa. Sieltä on löydetty muinaisten talojen, työkalujen, ruukkujen, viljojen jne. jäänteitä. Ilmeisesti myöhäisin Indus-kirjoitus on löydetty täältä. Paikka tunnetaan myös muinaisista kuparisista pienoismalleista, jotka esittävät eläinten vetämiä kärryjä.
Löydöt

Alussa paikalla vallitsi kuparikautinen kulttuuri, jossa käytettiin hidasta savenvalajan pyörää. Mikroliittisiä työkaluja tehtiin. 
Ihmiset asuivat kylässä, hoitivat karjaa ja viljelivät maata. Viljeltiin muun muassa ohraa ja hernettä. Agaatista tehty fallospatsas on löydetty erään talon sisältä.
Daimabadin löytöjen mukaan Harappan kulttuuri levittäytyi sinne noin 2200 eaa. Tällöin paikka kasvoi 20 ha kokoiseksi. Polttohautausta esiintyi jo noin 1800 eaa. alkaneena Daimabadin kaudella. Tuolloin keramiikka tehtiin pääosin hitaalla pyörällä, mutta myös nopealla tehtyjä saviastioita oli.
Noin 1600 eaa. alkaneelta Malwan kaudelta on löydetty sekä poltto- että kuoppahautauksia, ja temppeli jossa oli tulialttareita. Jorwen kaudella noin 1400–1000 eaa. paikka kasvoi 30 ha kokoiseksi. Eri alojen ammattilaisten taloja on säilynyt, mm teurastaja, leipuri jne. Tämä kausi jakautuu viiteen alajaksoon. Paikalle rakennettiin tällöin linnoitus. Polttohautaus oli yleisin hautaustapa[lähde? ].
Löydetyt kuparipatsaat

Löydetyt kuparipatsaat esittävät mm. härkää, elefanttia, vesipuhvelia ja sarvikuonoa.
Vaiheet

Phase I: Savaldan kulttuuri (ennen 2300/2200 BCE) mutataloja, mikroliittityökaluja
Phase II: Myöhäisharappalainen kulttuuri (n. 2300/2200–1800 eaa.)  eläinten vetämiä kärrejä esittävät kuparipatsaat? Pyöreitä indus-sinettejä.
Phase III: Daimabadin kulttuuri (musta ruskeankaltainen/kermanvärinen keramiikka) (n. 1800–1600 eaa.) ainakin yksi polttohautaus
Phase IV: Malwan kulttuuri (n. 1600–1400 eaa.) poltto- ja arkkuhautauksia
Phase V: Jorwen kulttuuri (n. 1400–1000 eaa.) temppeli, polttohautaus yleinen
Grid (mytologia)

Grid (muinaisnorjaksi Gríðr ”Ahneus”) on skandinaavisessa mytologiassa jättiläisnainen ja Vidar-jumalan äiti. Matkalla Geirrödin linnoitukseen Thor viettää yön Gridin kanssa, ja Grid varoittaa Thoria Geirröðrin pahoista aikeista ja sanoo, että tämä on neuvokas ja vaikea vastustaja. Grid antaa Thorille lainaksi voimavyön ja rautahanskat sekä sauvansa Gríðarvölrin.
Grid mainitaan Proosa-Eddan Skáldskaparmál-osaan sisältyvässä peikkovaimojen listassa.
Russell Baker

Russell Wayne Baker (14. elokuuta 1925 – 21. tammikuuta 2019) oli yhdysvaltalainen kirjailija. Hän syntyi Virginiassa kivenhakkaaja Benjamin Bakerin ja kouluopettaja Lucy Elizabeth Bakerin perheeseen, muutti nuorena isänsä kuoleman jälkeen äitinsä kanssa Baltimoreen ja valmistui Johns Hopkinsin yliopistosta.
Bakerille myönnettiin Pulitzer-palkinto kahdesti; ensin vuonna 1979 kolumnistaan Observer ja toinen vuonna 1983 omaelämäkerrastaan Growing Up.
Baker juonsi Masterpiece Theatrea PBS:llä vuosina 1993–2004. Hän kuului Yhdysvaltain taiteiden ja kirjallisuuden akatemiaan vuodesta 1984 lähtien.
Greg Burson

| Greg Burson> Henkilötiedot |
| --- | --- |
Koko nimi:  Gregory Lewis Burson
Syntynyt: 29. kesäkuuta 1949  Los Angeles, Kalifornia
Kuollut: 22. heinäkuuta 2008 (59 vuotta)  Los Angeles, Kalifornia
Näyttelijä
Aktiivisena:  1986–2004
Merkittävät roolit:  Jogi-karhu (The New Yogi Bear Show) Väiski Vemmelsääri (Carrotblanca)
Aiheesta muualla
IMDb 
Gregory Lewis Burson (29. kesäkuuta 1949 – 22. heinäkuuta 2008) oli yhdysvaltalainen ääninäyttelijä, joka teki useita äänirooleja Hanna-Barberan tuottamiin piirrossarjoihin 1980- ja 1990-luvulla. Hänet tunnettiin Daws Butlerin seuraajana muun muassa Jogi-karhun ja Hakki-koiran äänirooleista. Burson oli myös 1990-luvulla yksi harvoista ääninäyttelijöistä, jotka jatkoivat alun perin Mel Blancin äänittämiä hahmoja, kuten Väiski Vemmelsääri, Kukko Koppava ja Elmeri.
Ura

Burson opiskeli ääninäyttelemistä Daws Butlerin opissa ja teki ensimmäisen ääniroolinsa Johnny Quest -animaatiosarjassa vuosina 1986−1987. Butlerin kuoltua vuonna 1988 Bursonista tuli hänen seuraajansa Hanna-Barberan animaatiohahmojen ääninäyttelijänä. Bursonin ensimmäinen päärooli oli heti vuoden 1988 animaatiosarjassa The New Yogi Bear Show, jossa hän ääninäytteli Jogi-karhua. Burson jatkoi vielä hahmon roolissa aina vuoteen 1999 asti, jonka aikana hän äänitti niin animaatiosarjoja kuin elokuvia, kuten Jogi-karhu, Yogi the Easter Bear ja Scooby-Doo in Arabian Nights.
Samalla 1990-luvulla Bursonista tuli yksi ääninäyttelijöistä, jotka saivat toimia Mel Blancin jatkajina Looney Tunes hahmojen ääninä. Ensimmäinen rooli oli Elmeri animaatiosarjassa Tiny Toons vuosina 1990−1993, jossa hän äänitti myös muutaman jakson verran Väiski Vemmelsäärtä, Repe Sorsaa ja Pepe LePewta. Lisäksi Burson oli Elmerin äänenä sarjaan pohjautuvassa animaatioelokuvassa Tiny Toons: Kesäloman raisut riemut vuonna 1992. Kaksi vuotta myöhemmin Bursonia kuultiin uudelleen Väiskin ja Repen äänenä Animaaniset animaatiosarjassa, jossa hän oli lisäksi myös Kukko Koppavan äänenä. Häntä kuultiin myös useiden televisio- ja radiomainosten äänenä.
Burson toimi Hanna Barberan ja Warner Bros. Animationin animaatiohahmojen ääninä aina 1990-luvun loppuun saakka, jonka jälkeen hän siirtyi tekemään äänirooleja videopeleihin. Hänen uransa kääntyi huonoon suuntaan kärsittyään alkoholiongelmista ja sai myöhemmin päätöksen jouduttuaan myöhemmin toukokuussa 2004 pidätetyksi kotonaan Tujungassa. Hän oli silminnäkijöiden mukaan ottanut humalassa erään naisen panttivangiksi kotiinsa ja uhkasi tätä aseella. Kuusi tuntia kotiinsa lukkiutuneena poliisi lähetti SWAT joukot selvittämään tilanteen. Bursonin takuut maksettiin muutamaa päivää myöhemmin tapahtumasta ja hän pääsi vapaaksi vankilasta.
Burson menehtyi 22. heinäkuuta 2008 diabetesin ja arterioskleroosin komplikaatioihin 59-vuotiaana.
Danko Cvjetičanin

| Danko Cvjetičanin> Henkilötiedot |
| --- | --- |
Koko nimi:  Danko Cvjetičanin
Syntynyt: 16. lokakuuta 1963 (ikä 60) Zagreb, Jugoslavia
Kansalaisuus:   Kroatia
Koripalloilija
Lempinimi:  El Yeti
Pelipaikka:  Pieni laitahyökkääjä
Pituus:  199 cm
Paino:  90 kg
Pelaajaura
Seurajoukkueet
1980–1986 1986–1992 1992–1994 1994–1995 1995–1996 1996–1997 1997–1998:   KK Partizan  KK Cibona  Club Estudiantes  Pallacanestro Reggiana  KK Rijeka  KK Branik  KK Zrinjevac
Maajoukkueet
1986–1990 1992–1994:   Jugoslavia  Kroatia
Aiheesta muualla
FIBA
| Mitalit> Miesten koripallo.Maa:   Jugoslavia. Olympialaiset  | Mitalit> Miesten koripallo.Maa:   Jugoslavia. Olympialaiset  | Mitalit> Miesten koripallo.Maa:   Jugoslavia. Olympialaiset  | Miesten koripallo> Maa:   Jugoslavia. |
| --- | --- | --- | --- |
|  Hopeaa | Soul 1988 |  |  |
| MM-kilpailut  | MM-kilpailut  | MM-kilpailut  |  |
|  Pronssia | Espanja 1986 |  |  |
| EM-kilpailut  | EM-kilpailut  | EM-kilpailut  |  |
|  Pronssia | Kreikka 1987 |  |  |
Maa:   Kroatia
|  Olympialaiset  |  Olympialaiset  |  Olympialaiset  |  |
|  Hopeaa | Barcelona 1992 |  |  |
| MM-kilpailut  | MM-kilpailut  | MM-kilpailut  |  |
|  Pronssia | Kanada 1994 |  |  |
| EM-kilpailut  | EM-kilpailut  | EM-kilpailut  |  |
|  Pronssia | Saksa 1993 |  |  |
Danko Cvjetičanin (s. 16. lokakuuta 1963 Zagreb, Jugoslavia) on kroatialainen kilpauransa päättänyt koripalloilija.
Cvjetičanin aloitti ammattilaiskoripallon jugoslavialaisessa KK Partizanissa, jonka lisäksi hän edusti urallaan myös samassa maassa KK Cibonaa. Ulkomailla hän pelasi Estudiantesissa ja Reggianassa. Hän voitti seurajoukkueissa muun muassa Euroopan cupin kaudella 1985–1986 ja Saporta Cupin kaudella 1986–1987. Lisäksi Cvjetičanin voitti Jugoslavian cupin kaudella 1987–1988 sekä Kroatian-mestaruuden kaudella 1991–1992. Hän lopetti ammattilaiskoripallon vuonna 1998.
Maajoukkuetasolla Cvjetičanin edusti Jugoslavian nuorisomaajoukkueita ja myöhemmin Jugoslavian maajoukkuetta. Hän saavutti muun muassa olympiahopeaa Soulin olympialaisista. Kroatian itsenäistymisen jälkeen Cvjetičanin edusti Kroatiaa, jonka paidassa hän voitti muun muassa olympiahopeaa vuonna 1992.
Pelaajauransa jälkeen Cvjetičanin on toiminut muun muassa Philadelphia 76ersin ja New Jersey Netsin Euroopan kykyjenetsijänä.
Aiheesta muualla

Sports-Reference (Arkistoitu – Internet Archive) (englanniksi)
ACB:n pelaajaprofiili (Arkistoitu – Internet Archive) (espanjaksi)
Serie A:n pelaajaprofiili (Arkistoitu – Internet Archive) (espanjaksi)
Jugoslavian joukkue – Kesäolympialaiset 1988
4 Petrović |
5 Radulović |
6 Čutura |
7 Kukoč |
8 Paspalj |
9 Obradović |
10 Zdovc |
11 Vranković |
12 Divac |
13 Rađa |
14 Arapović |
15 Cvjetičanin |
Valmentaja Ivković
Kroatian joukkue – Kesäolympialaiset 1992
4 Petrović |
5 Perasović |
6 Cvjetičanin |
7 Kukoč |
8 Alanović |
9 Arapović |
10 Tabak |
11 Vranković |
12 Gregov |
13 Komazec |
14 Rađa |
15 Naglić |
Valmentaja Skansi
Kroatian joukkue – Koripallon EM-kilpailut 1993
5 Perasović |
6 Gregov |
7 Žurić |
8 Alanović |
9 Arapović |
10 Tabak |
11 Vranković |
12 Cvjetičanin |
13 Komazec |
14 Rađa |
15 Kovačić |
16 Mršić |
Valmentaja Novosel
Kroatian joukkue – Koripallon MM-kilpailut 1994
J. Vranković |
 Gregov |
 Komazec |
 Kukoč |
 Alanović |
 Žurić |
 Pejčinović |
 S. Vranković |
 Cvjetičanin |
 Jurić |
 Rađa |
 Mršić |
Valmentaja Đerđa
Ghiță Licu

| Mitalit | Mitalit | Mitalit |  |
| --- | --- | --- | --- |
|  Ghiță Licu |  Ghiță Licu |  Ghiță Licu |  |
Maa:   Romania
Miesten käsipallo
|  Olympialaiset  |  Olympialaiset  |  Olympialaiset  |  |
|  Pronssia | München 1972 | miehet |  |
|  Hopeaa | Montreal 1976 | miehet |  |
Gheorghe ”Ghiță” Licu (1. joulukuuta 1945 Fierbinţi – 8. huhtikuuta 2014) oli romanialainen käsipalloilija. Hän sai vuoden 1976 kesäolympialaisissa Montrealissa joukkueineen hopeaa. Aiemmin hän oli kuulunut vuoden 1972 kesäolympialaisissa Münchenissä pronssia saaneeseen käsipallojoukkueeseen.
Ghiyas-ud-Din Tughluq

| Ghiyas-ud-Din Tughluq> Delhin sulttaani |
| --- | --- |
Valtakausi:  1321–1325
Edeltäjä:  Khusro Khan
Seuraaja:  Muhammad bin Tughluq

Syntynyt:  1250
Kuollut:  1325
Suku:  Tughluq
Uskonto:  sunnalaisuus
Ghiyas-ud-Din Tughluq, alkuperäiseltä nimeltään Ghazi Malik, oli Delhin sulttaanikuntaa hallinneen Tughluq-dynastian ensimmäinen hallitsija. Tughluq-dynastia nousi valtaan Khalji-dynastian jälkeen vuonna 1320. Khalji-dynastia ajautui kaaokseen sulttaani Ala ud-din Khaljin murhan jälkeen vuonna 1316. Ghiyas-ud-Din Tughluq johti menestyksekästä taistelua Ala-ud-din Khaljin murhaajaa Khusro Khania vastaan ja nousi tämän jälkeen itse valtaan. Ghiyas-ud-Din rakennutti Delhin lähelle Tughlaqabadin linnakkeen ja hänen aikanaan Delhin alueellinen vaikutuspiiri laajeni. Ghiyas-ud-Din kuoli vuonna 1325 ja häntä seurasi sulttaanina Muhammed bin Tughluq.
Ghiyas-ud-Din Tughluqin mausoleumi Tughlaqabadssa, Delhissä.
Griedge Mbock Bathy

Griedge Mbock Bathy
Griedge Mbock Bathy (s. 26. helmikuuta 1995) on ranskalainen jalkapalloilija. Hän on pelipaikaltaan puolustaja. Hän on pelannut Ranskan naisten maajoukkueessa ennen EM-kilpailujen 2022 alkua 67 ottelua ja tehnyt niissä seitsemän maalia. MM-kilpailuissa 2019 hän pelasi Ranskan kaikki viisi ottelua alusta loppuun. Vuonna 2012 hän oli voittamassa alle 17-vuotiaiden maailmanmestaruutta ja hänet palkittiin Kultaisella pallolla turnauksen parhaana pelaajana.
Mbock Bathy on edustanut EA Guingampia kausina 2010–2015 ja Olympique Lyonnais'ta kesästä 2015 alkaen.
Ghorfa

Ghorfia Tunisiassa.
Ghorfa on berberikansan käyttämä viljan varastoimiseen tarkoitettu holvattu rakennus. Ghorfat voivat olla useita kerroksia korkeita. Ksar on suurempi kokonaisuus, joka koostuu useista ghorfista. Tähtien sota -elokuvissa on kuvattu ghorfia Anakin Skywalkerin lapsuudenkotina.
Didier Ya Konan

| 0 | 1 | 2 | 3 |
| --- | --- | --- | --- |
 Ya Konan Hannover 96:n harjoituksissa vuonna 2010
Henkilötiedot
Syntymäaika: 22. toukokuuta 1984 (ikä 40)
Syntymäpaikka: Abidjan, Norsunluurannikko
Pelipaikka: hyökkääjä
Pituus: 174 cm
Paino: 68 kg
Seura
Seura: Fortuna Düsseldorf
Pelinumero: 33
Junioriseurat
0000–2002: Olympic Sport Abobo
Seurat
| Vuodet | Seura | O | (M) |
| 2003–2006 | ASEC Mimosas | 65 | (17) |
| 2007–2009 | Rosenborg | 50 | (13) |
| 2009–2015 | Hannover 96 | 132 | (40) |
| 2014–2015 | → Ittihad (laina) | 6 | (2) |
| 2015– | Fortuna Düsseldorf | 20 | (4) |
| Yhteensä | Yhteensä | 273 | (76) |
Maajoukkue
| 2006–2014 | Norsunluurannikko | 26 | (7) |
 Seurajoukkueuran tilastot kattavat vain kansalliset sarjat, päivitetty 8. syyskuuta 2016.  Maajoukkueuran tilastot päivitetty 8. syyskuuta 2016.
| Mitalit> Maa:   Norsunluurannikko.Miesten jalkapallo.AM-kilpailut  | Mitalit> Maa:   Norsunluurannikko.Miesten jalkapallo.AM-kilpailut  | Mitalit> Maa:   Norsunluurannikko.Miesten jalkapallo.AM-kilpailut  | Maa:   Norsunluurannikko> Miesten jalkapallo. |
| --- | --- | --- | --- |
|  Hopeaa | Gabon ja Päiväntasaajan Guinea 2012 |  |  |
Didier Ya Konan (s. 22. toukokuuta 1984 Abidjan, Norsunluurannikko) on norsunluurannikkolainen jalkapalloilija. Pelipaikaltaan hän on hyökkääjä. Ya Konan edustaa Saksan 2. Bundesliigassa pelaavaa Fortuna Düsseldorfia.
Seurajoukkueura

Ya Konan pelasi kaudet 2003–2006 kotimaassaan ASEC Mimosasissa, jossa hän voitti mestaruuden kaikkina neljänä kautena sekä lisäksi Norsunluurannikon cupin 2003 ja 2005. Vuosina 2007–2009 Ya Konan pelasi norjalaisessa Rosenborgissa 50 Tippeligaenin ottelua tehden 13 maalia.
Elokuussa 2009 Ya Konan myytiin 550 000 euron siirtosummalla saksalaiseen Hannover 96:een. Hän edusti seuraa vuosina 2009–2015 yhteensä 132:ssa Bundesliigan ottelussa, joissa hän teki 40 maalia. Parhaana kautenaan 2010–2011 Ya Konan teki 14 liigamaalia. Heinäkuusta 2014 tammikuuhun 2015 Ya Konan pelasi lainalla saudiarabialaisessa Ittihadissa.
Heinäkuussa 2015 Ya Konan siirtyi ilmaisella siirrolla Fortuna Düsseldorfiin. Kaudella 2015–2016 hän edusti seuraa 20:ssa 2. Bundesliigan ottelussa, joissa hän teki neljä maalia.
Maajoukkueura

Ya Konan pelasi vuosina 2006–2007 ja 2011–2014 Norsunluurannikon maajoukkueessa 26 ottelua, joissa hän teki seitsemän maalia. Hän oli mukana MM-kilpailuissa 2014 sekä AM-kilpailuissa 2012 ja 2013. AM-kilpailuissa 2012 Norsunluurannikko sijoittui toiseksi.